Hvad er internet/data på mobilen?

Internet/data på mobilen, giver dig mulighed for at bruge din mobiltelefons browser til at surfe på nettet med, lige som du gør på din computer. Du har også mulighed for at hente forskellige app´s (programmer/spil) og sende mms´er.


Du kan også bruge internettet på din mobiltelefon til datadeling. Datadeling, er når du deler din internet forbindelse fra mobiltelefonen, til andre enheder (såsom mobiltelefoner, tablet og computere). Så du kan altså via delingen, give en enhed der ikke har internet, internet. Når du bruger internettet på din mobiltelefon, bruger du data. Data bliver målt i megabyte (MB) og gigabyte (GB).


Du kan være lige så længe som du vil på internettet, det eneste der afgør om du kan bruge det, er hvor meget data du har tilbage i dit abonnement. Hvis du har 0 MB tilbage i dit abonnement, bliver du sat ned til en lavere hastighed og det er ikke alle hjemmesider der vil åbne. Du har mulighed for at tilkøbe mere data, og surfe hurtig videre.


For at kunne gå på 4G nettet, skal din mobils hardware understøtte 4G.


